cyanic-selkie/wikianc huggingface dataset:
Νεκροί του Πολυτεχνείου
Πόρισμα Εθνικού Ιδρύματος Ερευνών
Σύμφωνα με έρευνα του διευθυντή του Εθνικού Ιδρύματος Ερευνών, Λεωνίδα Καλλιβρετάκη, το 2004, ο αριθμός των επωνύμων νεκρών ανέρχεται σε 24 ενώ αυτός των ανώνυμων νεκρών σε 16.
Τραυματίες
Οι τραυματίες των γεγονότων του Πολυτεχνείου που νοσηλεύτηκαν επίσημα σε νοσοκομείο ή κλινική σύμφωνα με τις λίστες που απεστάλησαν από τα νοσοκομεία για την προκαταρκτική έρευνα του Τσεβά και έχουν πιστοποιηθεί ανέρχονται σε 1.103, ενώ ο Λεωνίδας Καλλιβρετάκης αναφέρει τουλάχιστον 2.000 τραυματίες, νοσηλευμένους ή μη.
Εμπορική διπλωματία
Η εμπορική διπλωματία (Commercial diplomacy) είναι ένας τύπος διπλωματίας που επικεντρώνεται στην ανάπτυξη επιχειρήσεων μεταξύ δύο χωρών. Αποσκοπεί στη δημιουργία εμπορικών κερδών με τη μορφή εμπορίου και εσωτερικών και εξωτερικών επενδύσεων μέσω δραστηριοτήτων προώθησης και διευκόλυνσης επιχειρήσεων και επιχειρηματικότητας στη χώρα υποδοχής. Η εμπορική διπλωματία έχει σαν στόχο την απόκτηση οικονομικής σταθερότητας, ευημερίας ή ανταγωνιστικού πλεονεκτήματος.
Ως όρος, η εμπορική διπλωματία εμφανίστηκε στο δεύτερο μισό του 20ου αιώνα (π.χ. Τζόζεφ, 1965, Κόρμπετ, 1972 ), αλλά η έννοια υπήρχε σίγουρα τους προηγούμενους αιώνες. Στη βιβλιογραφία οι έννοιες της οικονομικής διπλωματίας και της εμπορικής διπλωματίας χρησιμοποιούνται συχνά εναλλακτικά. Οι ορισμοί και των δύο εννοιών ποικίλλουν και κατά συνέπεια η σχέση μεταξύ τους περιγράφεται επίσης διαφορετικά. Ορισμένοι συγγραφείς υποστηρίζουν ότι η εμπορική διπλωματία είναι ένα υποσύνολο της οικονομικής διπλωματίας. Ωστόσο, είναι βέβαιο ότι και τα δύο είδη διπλωματίας είναι «αμετάκλητα αλληλένδετα» και ως εκ τούτου «διακριτά (αλλά) προφανώς σχετίζονται στενά μεταξύ τους».
Σκοπός
Η εμπορική διπλωματία δίνει έμφαση στον κυβερνητικό ρόλο, που οριζέται ως «κυβερνητική υπηρεσία προς την επιχειρηματική κοινότητα, η οποία στοχεύει στην ανάπτυξη κοινωνικά επωφελών διεθνών επιχειρηματικών δραστηριοτήτων». Είναι το έργο των διπλωματικών αποστολών για τη στήριξη των επιχειρήσεων και των χρηματοοικονομικών τομέων της χώρας καταγωγής και περιλαμβάνει την προώθηση των εσωτερικών και εξωτερικών επενδύσεων, καθώς και του εμπορίου. Η εμπορική διπλωματία περιλαμβάνει επομένως «όλες τις πτυχές της υποστήριξης και της προώθησης των επιχειρήσεων», συμπεριλαμβανομένων των επενδύσεων, του τουρισμού, της Ε & Α και της πνευματικής ιδιοκτησίας.
Σε αυτό το πλαίσιο, η εμπορική διπλωματία είναι επικερδής, καθώς διευκολύνει την εξαγωγή και τη δραστηριότητα στο εξωτερικό και είναι ένα πολύτιμο μέσο για την προώθηση των εξαγωγών. Επιτρέπει στις εταιρείες να εκτελούν δράσεις στο εξωτερικό πιο γρήγορα και αυξάνει το ποσό των εξαγωγών και των αποτελεσμάτων της εταιρείας παρέχοντας πληροφορίες σχετικά με κανόνες, κανονισμούς, πολιτισμούς, δημόσιες προσφορές και την αγορά της χώρας υποδοχής, παρέχοντας υποστήριξη κατά την αναζήτηση συνεργατών και παρέχοντας βοήθεια σε εμπορικές διαφορές, εκθέσεις και αποστολές. Ειδικά για εταιρείες που έχουν οικονομικούς περιορισμούς, η πρόσβαση σε αξιόπιστες πληροφορίες και ένα ευρύ δίκτυο στο εξωτερικό είναι απαραίτητη.
Δραστηριότητες
Οι παραδοσιακές δραστηριότητες της εμπορικής διπλωματίας περιλαμβάνουν τη διευκόλυνση, τη διαπραγμάτευση, την προώθηση και τη διαιτησία του διεθνούς εμπορίου, των επενδύσεων, της πνευματικής ιδιοκτησίας και του εμπορίου, και την υποστήριξη υπεύθυνης εμπορικής διπλωματίας, μαζί με τη δικτύωση, την ανάπτυξη ικανοτήτων, τη πληροφόρηση, τις εκστρατείες προβολής και την υποστήριξη. Αυτές οι δραστηριότητες παρουσιάζονται στον παρακάτω πίνακα.
Άλλες δραστηριότητες για την εμπορική διπλωματία και λογικές που χρειάζονται οι εταιρείες είναι: ανάγκη πρόσβασης σε αξιόπιστες και ουδέτερες επιχειρηματικές πληροφορίες, αξιοπιστία και υποστήριξη προβολής σε ξένες αγορές, αναζήτηση συνεργατών και χειρισμός συγκρούσεων, υποστήριξη των αντιπροσωπειών της χώρας καταγωγής (κρατικές αποστολές) καιν τέλος στρατηγικές ανησυχίες (π.χ. ενέργεια).
Παραπομπές
Κατηγορία:Τύποι διπλωματίας
Γιάννης Βονόρτας
Παναθηναϊκός
Σε ηλικία 17 ετών, ο Γιάννης Βονόρτας, έγινε μέλος της ακαδημίας του Παναθηναϊκού. Έπειτα από 4 χρόνια στην ακαδημία προωθήθηκε στην ανδρική ομάδα το 1981. Ένα χρόνο αργότερα, στάλθηκε στο Αιγάλεω ως δανεικός για ένα χρόνο (1982-83). Επιστρέφοντας από τον δανεισμό του, καθιερώθηκε από τον Γιάτσεκ Γκμοχ. Με τους "πράσινους" κέρδισε το κύπελλο του 1982, το ντάμπλ του 1984 και του 1986, αν και στη δεύτερη περίπτωση δεν είχε επίσημη συμμετοχή στο πρωτάθλημα, λόγω τραυματισμού (ρήξη χιαστών). Στον Παναθηναϊκό, αγωνίσθηκε μέχρι τον Δεκέμβριο του 1987.
Αιγάλεω
Πρωτόπαιξε βασικός στο Αιγάλεω, σαν δανεικός στη Β΄Εθνική, την περίοδο 1982-83.
Λεβαδειακός
Τον Δεκέμβριο του 1987, έπειτα από 9 χρόνια στον Παναθηναϊκό, πήρε μεταγραφή στον Λεβαδειακό, παραμένοντας στον σύλλογο εώς το 1989.
Παναργειακός
Έκλεισε την καριέρα του στον Παναργειακό το 1992, έπειτα από σοβαρό τραυματισμό.
Προπονητική σταδιοδρομία
Ένα χρόνο μετά το τέλος της ποδοσφαιρικής σταδιοδρομίας, ξεκίνησε να εργάζεται ως προπονητής στις ακαδημίες ποδοσφαίρου του Χουάν Ραμόν Ρότσα. Από το 2005 εώς και σήμερα, εργάζεται ως προπονητής στις ακαδημίες του Παναθηναϊκού. Στις 14 Νοεμβρίου του 2012 ανακοινώθηκε η πρόσληψή του ως βοηθού προπονητή της ομάδας. Στις 31 Μαρτίου του 2013 ανέλαβε την θέση του πρώτου προπονητή στον σύλλογο. Από τις 14 Μαΐου του 2013, είναι βοηθός προπονητή του Γιάννη Αναστασίου στον Παναθηναϊκό. Τον Ιούλιο του 2021 ανέλαβε την θέση του πρώτου προπονητή της δεύτερης ομάδος του Παναθηναϊκού.
Παραπομπές
Βονορτας Γιαννης Βονορτας Γιαννης Β Βονορτας Γιαννης Βονορτας Γιαννης Βονορτας Γιαννης Βονορτας Γιαννης Βονορτας Γιαννης Βονορτας Γιαννης Κατηγορία:Ποδοσφαιριστές Παναργειακού Βονορτας Γιαννης
Anastatica
Η Anastatica (Αναστατική) ή «άνθος λευκού σιναπιού» είναι ένα μονοτυπικό γένος με την επίσημη ονομασία του είδους: Anastatica hierochuntica. Το γένος είναι μέλος της οικογένειας Σταυρανθών (Brassicaceae) (πρώην Cruciferae), της συνομοταξίας Magnoliophyta της ομοταξίας Magnoliopsida. Το φυτό είναι ένα μικρό γκρι ετήσιο βότανο, που σπάνια αναπτύσσεται πάνω από 15 εκατοστά (6 ίντσες) και φέρει πολύ μικρά άσπρα λουλούδια. Γίνεται ξερό κουβάρι (tumbleweed)   και έχει τη σπάνια ιδιότητα να ανασταίνεται, όταν ποτιστεί, μετά από μήνες, ίσως και χρόνια χωρίς νερό (φυτό της νεκρανάστασης). Η πιο συχνά χρησιμοποιούμενη κοινή ονομασία στα Αγγλικά είναι: «Ρόδο της Ιεριχούς». Άλλα κοινά ονόματα: «Λουλούδι της Μαριάμ», «Άνθος της Παναγίας» και «Λευκό λουλούδι σιναπιού». Tο είδος αυτό δεν πρέπει να συγχέεται με τη Selaginella lepidophylla, επίσης γνωστή ως «Ρόδο της Ιεριχούς» και «ψευτοτριαντάφυλλο της Ιεριχούς»
Περιγραφή - Ιδιότητες
Η Anastatica απαντά σε ξηρές περιοχές της Μέσης Ανατολής και την έρημο Σαχάρα, συμπεριλαμβανομένων των περιοχών της Βόρειας Αφρικής και του Ιράν, Αιγύπτου, Παλαιστίνης, Ισραήλ, Συρίας, Ιράκ, Ιορδανίας και του Πακιστάν.
Μετά την περίοδο των βροχών, το φυτό ξεραίνεται, πέφτουν τα φύλλα του και κουλουριάζονται τα κλαδιά του σε μια σφιχτή-  κλειστή  μπάλα, κι έτσι καθίσταται αδρανές. Οι καρποί του όμως παραμένουν μέσα στην μπάλα κλειστοί, προστατεύοντας τους σπόρους και εμποδίζοντάς τους να διασκορπιστούν πρόωρα. Οι σπόροι είναι πολύ ανθεκτικοί και μπορούν να παραμείνουν αδρανείς για χρόνια. Όταν ξαναβραχούν σε μια επόμενη βροχερή εποχή, η μπάλα ξετυλίγεται και το φυτό ξυπνά από την κατάσταση αδράνειας, που αναγκάζει τον εγκιβωτισμένο καρπό να ανοίξει, με αποτέλεσμα να διασκορπίσει τους σπόρους. Αν το νερό είναι επαρκές, οι διάσπαρτοι σπόροι βλασταίνουν μέσα σε ώρες. Ένα μικρό μέρος των σπόρων διασπείρεται στην περιοχή του μητρικού φυτού από σταγόνες βροχής. Οι σπόροι έχουν ένα κολλώδες τρίχωμα που τους βοηθά να προσκολλώνται στο χώμα,  αλλά μπορούν επίσης να μεταφερθούν προς τα κάτω από το νερό της επιφάνειας. Ωστόσο, δεν επιζούν σπόροι που έχουν πάει στα χαμηλά στρώματα. Η διαδικασία τυλίγματος και ξετυλίγματος είναι απολύτως αναστρέψιμη και μπορεί να επαναληφθεί πολλές φορές. Η ικανότητα των φυτών να το δημιουργούν αυτό αποδίδεται στην παρουσία της τρεχαλόζης, μιας ζάχαρης δισακχαρίτη που συμμετέχει σε διάφορους μηχανισμούς κρυπτοβίωσης. Παρότι το επανυδατωμένο φυτό μερικές φορές περιγράφεται ως μη ικανό να αναπαραγάγει νέα φύλλα, άνθη και καρπούς, αυτό αμφισβητείται. Απεναντίας, οι σπόροι μπορεί μερικές φορές να βλαστήσουν και να φυτρώσουν νέα φυτά, ενώ ακόμα βρίσκονται μέσα στον καρπό στο νεκρό μητρικό φυτό.
Η Anastatica έχει χαρακτηριστεί ως η πιο διάσημη χορτόμαζα. Όταν είναι ξηρή, η μπάλα θα αποσπαστεί και θα διασπαρεί από τον άνεμο. Αυτή η συνήθεια των χορτομαζών ή κυλιόμενων σφαιρικών φυτομαζών (tumbleweeds) έχει ερμηνευθεί ως ένας μηχανισμός αποφυγής ταφής τους στους αμμόλοφους. Ωστόσο, η Anastatica μπορεί να κατέχει αυτή τη συνήθεια μόνο στη βιβλιογραφία ή να κυλίεται απλώς σπάνια, αν ξεριζώνεται τυχαία.
Παραπομπές
Κατηγορία:Σταυρανθή Κατηγορία:Χλωρίδα της Βόρειας Αφρικής Κατηγορία:Χλωρίδα της Δυτικής Ασίας
Βίκτωρ Αμεδαίος Β΄ της Σαρδηνίας
Ο Βίκτωρ Αμεδαίος Β΄ (Vittorio Amedeo II di Savoia, 14 Μαΐου 1666 – 31 Οκτωβρίου 1732) από τον Οίκο της Σαβοΐας ήταν δούκας της Σαβοΐας (1675 - 1730), έπειτα βασιλιάς της Σικελίας (1713 - 1720) και μετά βασιλιάς της Σαρδηνίας (1720 - 1730). Κατείχε, επίσης, τους τίτλους του μαρκήσιου του Σαλούτσο, δούκα του Μομφερράτου, πρίγκιπα του Πεδεμοντίου, κόμη της Αόστα, του Μοριέν και της Νίκαιας.
Βιογραφία
Ο Βίκτωρ Αμεδαίος Φραγκίσκος γεννήθηκε στο Τορίνο το 1666 και ήταν γιος του Καρόλου Εμμανουήλ Β΄ της Σαβοΐας και της δεύτερης συζύγου του Μαρίας Ιωάννας Βαπτιστής της Σαβοΐας-Νεμούρ, κόρης του Καρόλου Αμεδαίου του Νεμούρ. Μετά το τέλος του πατέρα του το 1675, η μητέρα του ανέλαβε την αντιβασιλεία, την οποία διατήρησε ως το 1684, όταν και ο Βίκτωρ Αμεδαίος Β΄ κατάφερε να την απομακρύνει.
Αφού πολέμησε στον Πόλεμο της Ισπανικής Διαδοχής, έγινε Βασιλιάς της Σικελίας το 1713, όμως αναγκάστηκε να ανταλλάξει το βασίλειο αυτό με εκείνο της Σαρδηνίας. Το 1730 παραιτήθηκε και ο θρόνος πέρασε στο γιο του Κάρολο Εμμανουήλ Γ΄. Ο Βίκτωρ Αμεδαίος Β΄ άφησε μια σημαντική πολιτιστική επιρροή στο Τορίνο αναδιαμορφώνοντας το βασιλικό και άλλα παλάτια και οικοδομώντας την Βασιλική της Σουπέργκα, όπου και βρίσκεται σήμερα η σορός του.
Οικογένεια
Νυμφεύτηκε πρώτα το 1684 την Άννα Μαρία των Βουρβόνων, κόρη του Φιλίππου Α΄ της Ορλεάνης, και είχε τέκνα:
Το 1728 απεβίωσε η Άννα Μαρία και ο Βίκτωρ Αμεδαίος Β΄ έκανε δεύτερο, μοργανατικό γάμο με την Άννα Κανάλις της Κουμιάνα, κυρία των τιμών της μητέρας του και κόρη του Φραντσίσκο Μαουρίτσιο Κανάλις, Κόμη της Κουμιάνα. Ο Βίκτωρ Αμεδαίος Β΄ παραιτήθηκε υπέρ του γιου του και αποσύρθηκε με τη νέα του σύζυγο στο Κάστρο του Σαμπερύ· όταν όμως απεβίωσε, ο γιος του φυλάκισε την Άννα και μετά την έκλεισε σε μονή.
Ουέσσεξ
Το Ουέσσεξ (αγγλικά: Wessex) ήταν ένα από τα σημαντικότερα Αγγλοσαξονικά βασίλεια από τον 6ο αιώνα, οπότε και έγινε εισβολή των Σαξόνων στο νησί ως τον 9ο αιώνα, οπότε η ίδια η δυναστεία του Ουέσσεξ δημιούργησε το Αγγλικό κράτος.
Βίκτωρ Αμεδαίος Β΄ της Σαρδηνίας
Οικογένεια
Από την ερωμένη του Ζαν Μπατίστ ντ'Αλμπέρ ντε Λυν, διάσημη για την ομορφιά της, είχε φυσικά τέκνα:
Ουέσσεξ
Πρώιμη ιστορία
Ιδρύθηκε από τον Κέρντικ, αρχηγό μιας φυλής ονομαζόμενης Gewisse, που στρατοπέδευσαν στο νησί Γουάιτ, στα νότια της Βρετανίας, εισβάλλοντας στη χώρα. Το Ουέσσεξ περιελάμβανε ολόκληρη την νότια Αγγλία κάτω από τον ποταμό Τάμεση, εκτός από τη νήσο Γουάιτ στα νότια που δεν κατακτήθηκε από Σάξονες, αλλά από Ιούτους. Η κύρια πηγή καταγραφής γεγονότων είναι το Αγγλοσαξωνικό χρονικό, που αναφέρει τον ερχομό του Κέρντικ στη Βρετανία το 538. Ο Κέρντικ βασίλευσε στη φυλή 16 χρόνια, ως τον θάνατό του, οπότε τον διαδέχθηκε ο Κινρίκ, γιος ή εγγονός του, τον οποίο με τη σειρά του διαδέχθηκε ο γιος του Κιούλιν (581). Ο Κιούλιν ήταν ο πρώτος βασιλιάς με τον οποίο το Ουέσσεξ έγινε ισχυρό βασίλειο και ο δεύτερος από τους επτά αυτοκρατορικούς βασιλείς της Αγγλίας που αναφέρονται από τον γνωστό εκκλησιαστικό συγγραφέα Βέδα δύο αιώνες αργότερα. Ο Κιούλιν ανατράπηκε από τον Κεόλ (588), τον γιο του αδελφού του, Κάθα, και πέθανε τον επόμενο χρόνο. Τον Κεόλ διαδέχτηκε (597) ο αδελφός του, Κεολγούλφ, και αυτόν (611) ο ανιψιός του και γιος του Κεόλ, Κίνεγκιλς, που έφερε τον χριστιανισμό στους Σάξονες του Ουέσσεξ. Με τη βάπτιση του Κίνεγκιλς από τον επίσκοπο Μπιρίνους (630 – 640), για πρώτη φορά συνέβη μεταστροφή Αγγλοσάξονα βασιλιά στο Χριστιανισμό.
Βίκτωρ Αμεδαίος Β΄ της Σαρδηνίας
Παραπομπές
Κατηγορία:Βασιλείς της Σαρδηνίας και του Πεδεμοντίου Κατηγορία:Βασιλείς της Σικελίας Κατηγορία:Οίκος της Σαβοΐας Κατηγορία:Δούκες της Σαβοΐας
Ουέσσεξ
Πρώιμη ιστορία
Ο γιος του Κίνεγκιλς, Κενβάλ, ξεκίνησε τη βασιλεία του, όταν διαδέχτηκε τον πατέρα του (642) ως παγανιστής. Ήταν σύμμαχος του βασιλιά Πέντα της Μερκίας, καθώς είχε παντρευτεί την αδελφή του, αλλά σύντομα την χώρισε και ο ισχυρός παγανιστής βασιλιάς της Μερκίας επιτέθηκε στη χώρα του και τον εξόρισε. Στην εξορία βρισκόμενος, ο Κενβάλ βαπτίστηκε και ο ίδιος Χριστιανός, ενώ αργότερα μετά τον θάνατο του Πέντα επέστρεψε και κυβέρνησε ως τον θάνατό του (674). Ακολούθησε μια σειρά βασιλέων στο Ουέσσεξ που δεν είχαν καμιά σχέση με τη γενεαλογική γραμμή του Κέρντικ, ως τον Κεντβάλα, που θεωρήθηκε μακρινός συγγενής και απόγονος της γενεαλογικής γραμμής. Ο Κεντβάλα βασίλευσε δύο χρόνια, στα οποία κατέκτησε τις περιοχές του Σάσσεξ, του Κεντ και την νήσο Γουάιτ. Παραιτήθηκε αφού πήγε για προσκύνημα στη Ρώμη και σε λίγο πέθανε (688). Τον διαδέχθηκε ο ξάδελφος του Ινέ, ο πρώτος μεγάλος βασιλιάς του Ουέσσεξ, βέβαιος απόγονος του Κέρντικ. Αυτός βασίλεψε 38 χρόνια, έκανε μια σειρά από νόμους και ίδρυσε την αρχιεπισκοπή του Σέρμπορν. Πριν το τέλος της ζωής του, πήγε επίσης για προσκύνημα στη Ρώμη όπως ο προκάτοχός του. Τα επόμενα χρόνια το Ουέσσεξ έπεσε σε παρακμή, αφού το βασίλειο της Μερκίας είχε γίνει πανίσχυρο.
Κυριαρχία του Ουέσσεξ
Οι τύχες του Ουέσσεξ αντιστράφηκαν προς το καλύτερο, όταν το 802 έγινε βασιλιάς ο Εγβέρτος του Ουέσσεξ, απευθείας απόγονος του Ίνζιλντ, αδελφού του βασιλιά Ινέ. Έτσι η δυναστεία του Κέρντικ επανήλθε οριστικά. Το (825) ο Εγβέρτος κατήγαγε αποφασιστική νίκη κατά του βασιλιά Μπέορνγουλφ της Μερκίας στη μάχη του Έλεντουν, όπου εξορίστηκε, ενώ κατέλαβε το Κεντ, το Έσσεξ και το Σάσσεξ. Από εκείνη τη χρονιά, το Ουέσσεξ ήταν το κυρίαρχο Σαξονικό κρατίδιο σε ολόκληρη την Αγγλία. Το 829 κατέλαβε και την Μερκία, εξορίζοντας τον Γουίγκλαφ, αλλά την επόμενη χρονιά ο Γουίγκλαφ ανακατέλαβε το βασίλειό του.
Από το 835 δεχόταν συνεχείς επιθετικές επιδρομές από τους Βίκινγκς, η πιο επικίνδυνη από τις οποίες έγινε το 850 με 350 πλοία. Στη μάχη του Άκλεα, ο ίδιος και ο γιος του, Εθελγούλφ του Ουέσσεξ, σαν επικεφαλής του στρατού του τους συνέτριψαν, ενώ είχαν κατακτήσει όλα τα υπόλοιπα Σαξονικά βασίλεια. Τον Εγβέρτο διαδέχθηκε ο γιος του, Εθελγούλφ, ο οποίος είχε 5 γιους, που βασίλεψαν όλοι. Αφού πεθαίνοντας πρόωρα, κατέληξε το βασίλειο τελικά στον μικρότερο γιο του, Αλφρέδο. Ο Αλφρέδος έγινε τελικά ο πιο δοξασμένος βασιλιάς του Ουέσσεξ και ολόκληρης της μεσαιωνικής Αγγλίας, καθώς ήταν ο πρώτος βασιλιάς της ενωμένης Αγγλίας.
Μετά από πολλές ενοχλήσεις των Δανών Βίκινγκς που είχαν καταλάβει προσωρινά την Μερκία, κατάφερε τελικά να τους διαλύσει (895), εξαφανίζοντας έστω και προσωρινά τον κίνδυνο των επιδρομών τους. Οι Δανοί είχαν νέα πανωλεθρία στην προσπάθειά τους να καταλάβουν τη Μερκία και αργότερα στη μάχη του Τέτενχολ (910) από τον γιο του Αλφρέδου, Εδουάρδο, ενώ ο Εδουάρδος ανακατέλαβε οριστικά διαλύοντας το βασίλειο της Μερκίας (918), με τον θάνατο της μεγάλης αδελφής του που ήταν προσωρινή ηγεμόνας διορισμένη από τον πατέρα της.
Κατηγορία:Περιοχές της Αγγλίας Κατηγορία:Ιστορία της Αγγλίας Κατηγορία:Ουέσσεξ
Μυϊκή δυστροφία Ντουσέν
Η μυϊκή δυστροφία Ντουσέν (DMD) είναι ένας σοβαρός τύπος μυϊκής δυστροφίας που επηρεάζει κυρίως τα αγόρια. Η μυϊκή αδυναμία ξεκινά συνήθως γύρω στην ηλικία των τεσσάρων ετών και επιδεινώνεται γρήγορα. Η αδυναμία των μυών παρατηρείται πρώτα στους μηρούς και στη λεκάνη ακολουθούμενη από τα χέρια. Αυτό μπορεί να οδηγήσει σε προβλήματα όρθιας στάσης. Τα περισσότερα προσβεβλημένα άτομα δεν μπορούν να περπατήσουν μέχρι την ηλικία των 12 ετών. Οι μύες των ατόμων αυτών μπορεί να φαίνονται μεγαλύτεροι λόγω της αυξημένης περιεκτικότητας σε λίπος. Η σκολίωση είναι επίσης συχνή. Μερικά άτομα μπορεί να εμφανίσουν διανοητική αναπηρία.
Η διαταραχή κληρονομείται στα δύο τρίτα των περιπτώσεων από τη μητέρα του ατόμου, ενώ στο ένα τρίτο οφείλεται σε νέες μεταλλάξεις. Οι μετάλλαξεις αυτές προκαλούνται στο γονίδιο υπεύθυνο για την κωδικοποίηση της πρωτεΐνης δυστροφίνη. Η δυστροφίνη είναι σημαντική για τη διατήρηση της κυτταρικής μεμβράνης των μυϊκών ινών. Ο γενετικός έλεγχος για τον προσδιορισμό της διαταραχής μπορεί να πραγματοποιηθεί κατά τη γέννηση. Τα προσβεβλημένα άτομα έχουν επίσης υψηλά επίπεδα κρεατινικής φωσφοκινάσης (CPK) στο αίμα τους.
Συμπτώματα
Η προοδευτική μυϊκή αδυναμία στη μυϊκή δυστροφία Ντουσέν προκαλείται λόγω της εκφύλισης των μυών και αντικατάστασής τους με συνδετικό ιστό ή λίπος. Οι σκελετικοί μύες επηρεάζονται πρώτα, ειδικά εκείνοι των ισχίων, της πυελικής περιοχής, των μηρών, και της γάμπας. Η ασθένεια τελικά μεταφέρεται στους ώμους και στο λαιμό, ακολουθούν τα χέρια, οι αναπνευστικοί μύες και άλλες περιοχές. Επίσης η κόπωση είναι συχνή.
Τα σημάδια εμφανίζονται συνήθως πριν από την ηλικία των πέντε ετών και μπορούν ακόμη και να παρατηρηθούν από τη στιγμή που ένα αγόρι κάνει τα πρώτα του βήματα. Υπάρχει γενική δυσκολία με τις κινητικές δεξιότητες, οι οποίες μπορούν να οδηγήσουν σε έναν περίεργο τρόπο περπατήματος ή τρεξίματος. Τα παιδιά αυτά τείνουν να περπατούν στα δάχτυλα των ποδιών τους, εν μέρει λόγω της βράχυνσης του αχίλλειου τένοντα, και για να αντισταθμίσουν την αδυναμία του εκτατικού μυός στο γόνατο. Οι πτώσεις γι' αυτά μπορούν να είναι συχνές, ενώ υπάρχει όλο και μεγαλύτερη δυσκολία στο περπάτημα. Τα άτομα αυτά αδυνατούν να παρπατήσουν πλήρως πριν από την ηλικία των 13 ετών. Οι περισσότεροι άνδρες που πάσχουν από την ασθένεια γίνονται ουσιαστικά «παράλυτοι από το λαιμό και κάτω» μέχρι την ηλικία των 21 ετών. Η καρδιομυοπάθεια, ιδιαίτερα η διασταλμένη καρδιομυοπάθεια (DCM), είναι συχνή, παρατηρούμενη στα μισά άτομα 18 ετών. Η ανάπτυξη της συμφορητικής καρδιακής ανεπάρκειας ή της αρρυθμίας (ακανόνιστος καρδιακός παλμός) είναι μόνο περιστασιακή. Σε μεταγενέστερα στάδια της νόσου, μπορεί να εμφανιστεί δυσλειτουργία στην αναπνοή και στην κατάποση, η οποία μπορεί να οδηγήσει σε πνευμονία. αριστερά|μικρογραφία|300x300εσ|Θετικό σημείο του Γκόουερ. Ένα κλασικό σημείο αναγνώρισης της διαταραχής είναι η ανύψωση από την ύπτια ή την καθιστή θέση, όπως εκδηλώνεται από το θετικό σημείο του Γκόουερ. Ένα άλλο χαρακτηριστικό σημείο είναι η ψευδοϋπερτροφία (διεύρυνση) των μυών της γλώσσας, της γάμπας, των γλουτών και των ώμων (γύρω στην ηλικία των 4 ή 5 ετών). Παράλληλα, μπορεί να εμφανιστούν παραμορφώσεις μυϊκών ινών και μυϊκές συσπάσεις του αχίλλειου τένοντα, όπως επίσης σκελετικές παραμορφώσεις, όπως λόρδωση, σκολίωση, πρόσθια πυελική κλίση και παραμορφώσεις των οστών του στήθους. Η λόρδωση θεωρείται ότι είναι ένας αντισταθμιστικός μηχανισμός σε απόκριση της μυϊκής αδυναμίας του γλουτιαίου και του τετρακέφαλου, οι οποίοι προκαλούν αλλοιωμένη στάση και βάδισμα (π.χ. περιορισμένη έκταση του ισχίου).
Τέλος, εμφανίζονται και μη μυοσκελετικές εκδηλώσεις της νόσου. Έτσι, υπάρχει υψηλότερος κίνδυνος των νευρο-συμπεριφοριστικών διαταραχών, όπως η διαταραχή ελλειμματικής προσοχής/υπερκινητικότητας ή ADHD, μαθησιακών διαταραχών (δυσλεξία) και μη προοδευτικών αδυναμιών σε συγκεκριμένες γνωστικές δεξιότητες (ιδίως βραχυπρόθεσμης μνήμης), που πιστεύεται ότι είναι αποτέλεσμα απουσίας ή δυσλειτουργικής δυστροφίνης στον εγκέφαλο.
Αίτια
αριστερά|μικρογραφία|280x280εσ|Το χρωμόσωμα Χ είναι τονισμένο με κόκκινο στο [[ιδεόγραμμα των ανθρωπίνων χρωμοσωμάτων.]] αριστερά|μικρογραφία|400x400εσ|H μυϊκή δυστροφία Ντουσέν προκαλείται από μετάλλαξεις [[Γονίδιο|γονιδίου DMD στον γενετικό τόπο Xp21 (χρωμόσωμα Χ, κοντός βραχίονας p, περιοχή 2, υπο-περιοχή 1). Οι μεταλλάξεις αυτές περιλαμβάνουν τον διπλασιασμό, τη διαγραφή και τις μικρομεταλλάξεις. ]] Η DMD προκαλείται από μεταλλάξεις (διπλασιασμός, διαγραφή, μικρομετάλλαξη) του γονιδίου DMD που κωδικοποιεί την πρωτεϊνη δυστροφίνη και βρίσκεται στον γενετικό τόπο Xp21, στον κοντό βραχίονα του χρωμοσώματος Χ. Η δυστροφίνη είναι υπεύθυνη για τη σύνδεση του κυτταρικού σκελετού της ακτίνης κάθε μυϊκής ίνας με το υποκείμενο στρώμα εξωκυτταρικής μήτρας, μέσω ενός συμπλέγματος πρωτεϊνών που περιέχει πολλές υπομονάδες. Η απουσία δυστροφίνης επιτρέπει στην περίσσεια του ασβεστίου να διεισδύσει στο σαρκείλημα (την κυτταρική μεμβράνη). Οι μεταβολές του ασβεστίου και των οδών σηματοδότησης έχουν ως αποτέλεσμα το νερό να εισέλθει στα μιτοχόνδρια, τα οποία στη συνέχεια εκρήγνυνται.
Η DMD είναι εξαιρετικά σπάνια στις γυναίκες (περίπου 1 στις 50.000.000 γεννήσεις). Μπορεί να συμβεί σε γυναίκες με πατέρα και μητέρα που έχουν προσβληθεί, σε άτομα που δεν έχουν χρωμόσωμα Χ ή σε άτομα που έχουν αδρανοποιημένο χρωμόσωμα Χ. Η κόρη μιας μητέρας και ενός πατέρα που έχουν προσβληθεί είτε θα επηρεαστεί είτε θα είναι φορέας με την ίδια πιθανότητα, καθώς πάντα θα κληρονομεί το προσβεβλημένο χρωμόσωμα Χ από τον πατέρα και έχει 50% πιθανότητα να κληρονομήσει το προσβεβλημένο χρωμόσωμα Χ από τη μητέρα.
Διάγνωση
Η γενετική συμβουλευτική συνιστάται σε άτομα με ιστορικό της διαταραχής αυτής. Η DMD μπορεί να ανιχνευθεί με 90-95% ακρίβεια κατά τη διάρκεια της εγκυμοσύνης. Παράλληλα, τα επίπεδα της κρεατινικής κινάσης (CPK-MM) στην κυκλοφορία του αίματος εμφανίζονται να είναι εξαιρετικά υψηλά, όπως επίσης η ηλεκτρομυογραφία (EMG) δείχνει ότι η αδυναμία προκαλείται από την καταστροφή του μυϊκού ιστού και όχι λόγω βλάβης στα νεύρα.
Γενετικός έλεγχος
Η ειδική για τους μύες ισομορφή του γονιδίου της δυστροφίνης αποτελείται από 79 εξόνια και η εξέταση DNA (εξέταση αίματος) μπορεί συνήθως να προσδιορίσει τον συγκεκριμένο τύπο μετάλλαξης του εξονίου ή των εξονίων που επηρεάζονται. Η εξέταση αυτή επιβεβαιώνει τη διάγνωση στις περισσότερες περιπτώσεις.
Βιοψία μυός
Εάν η εξέταση DNA δεν εντοπίσει τη μετάλλαξη, μπορεί να πραγματοποιηθεί η εξέταση βιοψίας του μυός. Ένα μικρό δείγμα μυϊκού ιστού εξάγεται χρησιμοποιώντας βελόνα βιοψίας. Οι βασικές εξετάσεις που πραγματοποιούνται στο δείγμα που λαμβάνεται είναι η ανοσοϊστοχημεία, η ανοσοκυτταροχημεία και η ανοσοαποτύπωση για δυστροφίνη και πρέπει να ερμηνευθούν από έναν έμπειρο νευρολόγο. Αυτές οι δοκιμές παρέχουν πληροφορίες σχετικά με την παρουσία ή την απουσία της πρωτεΐνης. Η απουσία της πρωτεΐνης δείχνει ένα θετικό αποτέλεσμα για ύπαρξη DMD. Όπου υπάρχει δυστροφίνη, οι εξετάσεις δείχνουν την ποσότητα και το μοριακό μέγεθός της, βοηθώντας στη διάκριση της DMD από άλλους πιο ήπιους φαινοτύπους δυστροφινοπάθειας. Τα τελευταία χρόνια, έχουν αναπτυχθεί εξετάσεις DNA που ανιχνεύουν περισσότερες από μία μεταλλάξεις που προκαλούν την διαταραχή και δεν απαιτείται βιοψία μυός τόσο συχνά για να επιβεβαιωθεί η παρουσία DMD.
Προγεννητικός έλεγχος
Ο προγεννητικός έλεγχος μπορεί να πραγματοποιηθεί όταν υπάρχει η υποψία ή είναι σίγορο ότι η μητέρα φορέας.
Ξύπνα Βασίλη
Ο τίτλος Ξύπνα Βασίλη μπορεί να αναφέρεται:
Μυϊκή δυστροφία Ντουσέν
Προγεννητικός έλεγχος
Οι εξετάσεις αυτές μπορούν να δείξουν εάν το έμβρυο έχει μία από τις πιο κοινές μεταλλάξεις. Πολλές μεταλλάξεις είναι υπεύθυνες για DMD και ορισμένες δεν έχουν εντοπιστεί, επομένως οι γενετικοί έλεγχοι μπορεί να είναι ψευδώς αρνητικοί εάν δεν έχει εντοπιστεί η ύποπτη μετάλλαξη στη μητέρα.
Πριν από τον επεμβατικό έλεγχο, ο προσδιορισμός του φύλου του εμβρύου είναι σημαντικός, γιατί τα αγόρια επηρεάζονται περισσότερο. Αυτό μπορεί να επιτευχθεί με σάρωση υπερήχων τη 16 βδομάδα κύησης ή πιο πρόσφατα μέσω μη επεμβατικού προγεννητικού ελέγχου, η οποία μπορεί να πραγματοποιηθεί τη 10-12 βδομάδα της κύησης. Η δειγματοληψία χοριακών λαχνών (CVS) μπορεί να πραγματοποιηθεί στις 11-14 εβδομάδες και έχει 1% κίνδυνο αποβολής. Η αμνιοπαρακέντηση μπορεί να γίνει μετά από 15 εβδομάδες και έχει 0,5% κίνδυνο αποβολής. Μια άλλη επιλογή στην περίπτωση ασαφών γενετικών αποτελεσμάτων είναι η βιοψία μυός του εμβρύου.
Θεραπεία
Δεν είναι γνωστή κάποια θεραπεία για την DMD και έχει αναγνωριστεί μια συνεχιζόμενη ιατρική υποστήριξη του ασθενή. Η γονιδιακή θεραπεία έχει δείξει κάποια σημάδια επιτυχίας.
Η θεραπεία στοχεύει γενικά στον έλεγχο της εμφάνισης των συμπτωμάτων για τη μεγιστοποίηση της ποιότητας ζωής που μπορεί να μετρηθεί χρησιμοποιώντας συγκεκριμένα πρωτόκολλα. Περιλαμβάνει:
Φυσιοθεραπεία
Οι φυσιοθεραπευτές ασχολούνται με τη δυνατότητα οι ασθενείς να φτάσουν στο μέγιστο του δυναμικού τους. Στόχος τους είναι:
Μηχανικός αερισμός
μικρογραφία|400x400εσ|Aπεικόνιση της γενικής αλληλεπίδρασης μεταξύ ενός αναπνευστήρα και του ανθρώπινου αναπνευστικού συστήματος όπου η αύξηση της πίεσης του αέρα στους πνεύμονες διευκολύνει την ανταλλαγή αερίων στις κυψελίδες των πνευμόνων. Τα σύγχρονα μηχανήματα μηχανικού αερισμού, τα οποία παρέχουν προσαρμοζόμενο όγκο (ποσότητα) αέρα στο άτομο για την αναπνοή του, είναι πολύτιμα για άτομα με αναπνευστικά προβλήματα που σχετίζονται με τη μυϊκή δυστροφία. Ο αναπνευστήρας μπορεί να απαιτεί διεισδυτικό ενδοτραχειακό σωλήνα ή τραχειοτομία μέσω του οποίου διοχετεύεται απευθείας ο αέρας, αλλά για ορισμένα άτομα, αρκεί η μη επεμβατική μεταφορά οξυγόνου μέσω μάσκας προσώπου ή επιστομίου. Ο μηχανικός αερισμός θετικής πίεσης, ιδιαίτερα αυτός των δύο επιπέδων, χρησιμοποιείται κυρίως για τη μη επεμβατική μεταφορά. Ο αναπνευστικός εξοπλισμός μπορεί εύκολα να χωρέσει σε ειδική θέση στο κάτω μέρος ή στο πίσω μέρος μιας αναπηρικής πολυθρόνας με εξωτερική μπαταρία για φορητότητα.
Η θεραπεία με αναπνευστήρα μπορεί να ξεκινήσει στα μέσα έως τα τέλη της εφηβείας όταν οι αναπνευστικοί μύες μπορεί να αρχίσουν να έχουν πρόβλημα. Εάν η ζωτική ικανότητα έχει μειωθεί κάτω από το 40% του φυσιολογικού, μπορεί να χρησιμοποιηθεί αναπνευστήρας κατά τις ώρες ύπνου, μια περίοδο κατά την οποία το άτομο είναι πιθανότερο να λαμβάνει λιγότερο οξυγόνο (υποαερισμός). Ο υποαερισμός κατά τη διάρκεια του ύπνου καθορίζεται από ένα λεπτομερές ιστορικό διαταραχής του ύπνου με μια μελέτη οξυμετρίας και ένα τριχοειδές αέριο αίματος.
Μια συσκευή υποβοήθησης βήχα μπορεί να βοηθήσει στην υπερβολική βλέννα στους πνεύμονες με τη χρήση θετικής πίεσης αέρα για να εκπτυχθούν οι πνεύμονες και, στη συνέχεια, αρνητικής πίεσης για να ανεβεί η βλέννα. Εάν η ζωτική ικανότητα συνεχίσει να μειώνεται σε λιγότερο από 30% του φυσιολογικού, μπορεί επίσης να χρειαστεί αναπνευστήρας κατά τη διάρκεια της ημέρας για περισσότερη βοήθεια. Το άτομο σταδιακά θα αυξήσει το χρόνο που χρησιμοποιεί τον αναπνευστήρα κατά τη διάρκεια της ημέρας, με βάση τις ανάγκες του. Ωστόσο, υπάρχουν επίσης άτομα με τη νόσο στα 20 τους που δεν χρειάζονται αναπνευστήρα.
Πρόγνωση
Η μυϊκή δυστροφία Ντουσέν είναι μια σπάνια προοδευτική ασθένεια που τελικά επηρεάζει όλους τους σκελετικούς μύες, συμπεριλαμβανομένων της καρδιάς και της αναπνοής. Το προσδόκιμο ζωής εκτιμάται ότι είναι περίπου 25-26 έτη, αλλά η ηλικία αυτή ποικίλλει. Με εξαιρετική ιατρική περίθαλψη, τα προσβεβλημένα άτομα φτάνουν μέχρι τα 30 τους.
Η πιο κοινή αιτία θανάτου σε άτομα με DMD είναι η αναπνευστική ανεπάρκεια. Επιπλοκές από τη θεραπεία, όπως μηχανικές διαδικασίες αερισμού και τραχειοτομίας, είναι επίσης επιβαρυντικές. Η επόμενη κύρια αιτία θανάτου είναι οι καρδιακές παθήσεις όπως καρδιακή ανεπάρκεια που προκαλείται από τη διασταλμένη καρδιομυοπάθεια. Με βοήθεια της αναπνοής, η μέση ηλικία επιβίωσης μπορεί να φτάσει τα 40. Σε σπάνιες περιπτώσεις, άτομα με DMD επιβιώνουν μέχρι στα 40 ή την αρχή των 50, με σωστή θέση σε αναπηρικό καροτσάκι και κρεβάτι και τη χρήση αναπνευστήρα (μέσω τραχειοστομίας ή επιστομίου), καθαρισμό των αεραγωγών και φάρμακα για την καρδιά. Ο σωστή υποστήριξη από νωρίς στα αρχικά στάδια της ασθένειας παρέχει περισσότερο χρόνο ζωής στα άτομα με DMD.
Επιδημιολογία
Η DMD είναι ο πιο κοινός τύπος μυϊκής δυστροφίας που επηρεάζει περίπου ένα στα 5.000 αγόρια κατά τη γέννηση.
Παραπομπές
Κατηγορία:Παιδιατρική Κατηγορία:Νευρολογία Κατηγορία:Μυοσκελετικές παθήσεις
Μαλούλα
Η Μαλούλα (αραμαϊκά: ܡܥܠܘܠܐ‎ σε συριακή γραφή ανατολικών αραμαϊκών, מעלולא σε γραφή Μααλούλι δυτικών αραμαϊκών· αραβικά: معلولا)‎ είναι κωμόπολη στο Κυβερνείο Ριφ Ντιμάσκ στη Συρία. Η κωμόπολη βρίσκεται 56 χιλιόμετρα βορειοανατολικά της Δαμασκού και είναι χτισμένη στην τραχιά πλαγιά του βουνού, σε υψόμετρο άνω των 1500 μέτρων. Είναι γνωστή ως ένας από τους τέσσερις εναπομείναντες οικισμούς όπου ομιλούνται τα δυτικά νεοαραμαϊκά, οι άλλοι τρεις είναι οι κοντινοί οικισμοί Σαϊντνάγια, Τζουμπάντιν και Μπαχά. Σύμφωνα με την απογραφή του 2004 είχε πληθυσμό 2.762 κατοίκους.
Η ονομασία Μαλούλα βγαίνει από την αραμαϊκή λέξη maʿʿəlā (ܡܥܠܐ), που σημαίνει 'είσοδος'.
Στη Μαλούλα υπάρχουν δύο σημαντικά μοναστήρια: το Ανατολικό Καθολικό Μαρ Σαρκίς και η Ελληνορθόδοξη Μονή της Αγίας Θέκλας.
Εξωτερικοί σύνδεσμοι
Κατηγορία:Πόλεις της Συρίας
Απόλπαινα Λευκάδας
Η Απόλπαινα είναι χωριό της Λευκάδας. Διοικητικά είναι έδρα ομώνυμης τοπικής κοινότητας, της δημοτικής ενότητας Λευκάδας, του δήμου Λευκάδας, της περιφερειακής ενότητας (τέως νομού) Λευκάδας, στην περιφέρεια Ιονίων Νήσων, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Λευκάδας, στο γεωγραφικό διαμέρισμα Ιονίων Νήσων.
Γεωγραφία
Η Απόλπαινα είναι χωριό της βόρειας Λευκάδας, λίγο έξω από την πόλη της Λευκάδας, σε μέσο σταθμικό υψόμετρο 80. Απέχει 4 χλμ. περίπου ΝΔ. της πρωτεύουσας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 5,301 χμ² (2011).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 ως Απόλπενα και προσαρτήθηκε στον δήμο Λευκάδας του νομού Κερκύρας. Το 1899 εντάχθηκε στον νομό Λευκάδος και, το 1909, πάλι στον νομό Κερκύρας. Το 1912 ορίστηκε έδρα της κοινότητας Απολπένης. Το 1925 ο οικισμός εντάχθηκε στον νομό Πρέβεζας και το 1928 η ονομασία του διορθώθηκε σε Απόλπαινα. Το 1946 υπήχθη οριστικά στον νομό Λευκάδος. Με το ΦΕΚ 244Α - 04/12/1997 αποσπάστηκε από την κοινότητα Απόλπαινας και προσαρτήθηκε στον δήμο Λευκάδας.
Εξωτερικοί σύνδεσμοι
Κατηγορία:Χωριά της Λευκάδας‎
Νιρέας
Στην ελληνική μυθολογία ο Νιρέας (Νιρεύς < νίσσομαι = ξεκινάω, φεύγω, επιστρέφω — δηλαδή το όνομα σημαίνει «αυτός που φεύγει και επιστρέφει, ο ταξιδιώτης»), που δεν πρέπει να συγχέεται με τον θεό Νηρέα, ήταν ένας από τους μνηστήρες της Ωραίας Ελένης. Ο Νιρέας ήταν πολύ όμορφος νέος, αλλά όχι από αριστοκρατική γενιά. Μυθολογείται ως γιος του Χαρόπου και της Νύμφης Αγλαΐας, και ήταν βασιλιάς στο νησί Σύμη της Δωδεκανήσου. Στην Ιλιάδα αναφέρεται ως επικεφαλής τριών μόνο πλοίων. Στον πόλεμο μεταξύ Αχιλλέως και Τηλέφου στη Μυσία ο Νιρέας σκότωσε τη σύζυγο του Τηλέφου Ιέρα, η οποία μαχόταν δίπλα στον άνδρα της. Με τη σειρά του, ο Νιρέας σκοτώθηκε στον Τρωικό Πόλεμο από τον Ευρύπυλο, γιο του Τηλέφου και ανιψιό του Πριάμου. Υποτίθεται ότι ο τάφος του Νιρέα βρισκόταν στην Τρωάδα.
Πηγές
Κατηγορία:Τρωικός Πόλεμος Κατηγορία:Βασιλείς της ελληνικής μυθολογίας Κατηγορία:Μνηστήρες της Ωραίας Ελένης Κατηγορία:Μυθολογία της αρχαίας Σύμης
Ντούσαν Ουτιεσένοβιτς
Ο Ντούσαν "Ντάγκ" Ουτιεσένοβιτς (Σερβικά: Душан "Даг" Утјешеновић), είναι παλαίμαχος Σέρβος ποδοσφαιριστής που αγωνιζόταν ως αμυντικός και πρώην διεθνής με την Εθνική Αυστραλίας.
Γεννήθηκε στις 8 Οκτωβρίου του 1946 και ξεκίνησε την καριέρα του το 1967 από την ΟΦΚ Βελιγραδίου. Το 1969 μετανάστευσε στην Αυστραλία συνεχίζοντας για ένα χρόνο στην Footscray JUST (ομάδα Γιουγκοσλάβων μεταναστών) και μετέπειτα στην St George Saints μέχρι το 1980 όταν και αποσύρθηκε από την ενεργό δράση αναλαμβάνοντας το πόστο του προπονητή σε διάφορες αυστραλιανές ομάδες.
Εξωτερικοί σύνδεσμοι
Κατηγορία:Σέρβοι ποδοσφαιριστές Κατηγορία:Αυστραλοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 1974 Κατηγορία:Ποδοσφαιριστές Φουτσκρέι ΓΓΣΤ
Ωντουέν Ντολφύς
Ο Ωντουέν Ντολφύς (Audouin Charles Dollfus, 12 Νοεμβρίου 1924 – 1 Οκτωβρίου 2010) ήταν Γάλλος αστρονόμος και αεροναύτης, που ειδικευόταν στο Ηλιακό Σύστημα και ανακάλυψε τον φυσικό δορυφόρο Ιανό του πλανήτη Κρόνου.
Αστρονομική σταδιοδρομία και έρευνες
Ο Ντολφύς σπούδασε στο Πανεπιστήμιο του Παρισιού και έλαβε το διδακτορικό του στις Φυσικές Επιστήμες το 1955. Ήδη από το 1946 εργαζόταν ως αστρονόμος στο Αστεροσκοπείο του Μεντόν, ακολουθώντας τον σύμβουλο και μέντορά του Μπερνάρ-Φερντινάν Λυό. Εκεί διεύθυνε το Εργαστήριο Φυσικής του Ηλιακού Συστήματος. Ήταν επίτιμος αστρονόμος στο Αστεροσκοπείο των Παρισίων. Οι περισσότερες έρευνές του βασίστηκαν σε παρατηρήσεις από το Αστεροσκοπείο του Πικ ντυ Μιντί και η ερευνητική μέθοδος που προτιμούσε ήταν η χρήση πολωμένου φωτός. Με την παράλληλη ανάπτυξη νέων παρατηρησιακών τεχνικών μπόρεσε να έχει αξιοσημείωτα αποτελέσματα, ενώ έκανε πάνω από 300 επιστημονικές ερευνητικές δημοσιεύσεις, κυρίως πάνω στην Αστροφυσική του Ηλιακού Συστήματος.
Πριν την προσεδάφιση του διαστημοπλοίου της αποστολής Βίκινγκ στον πλανήτη Άρη, η σύσταση της αρειανής επιφάνειας ήταν το θέμα πολλών συζητήσεων. Ο Ντολφύς προσπάθησε να προσδιορίσει τη σύσταση των ερήμων της συγκρίνοντας με την εμφάνιση σε πολωμένο φως αρκετών εκατοντάδων γήινων ορυκτών. Βρήκε ότι μόνο η σκόνη του ορυκτού λειμωνίτης (οξείδιο του σιδήρου) ανταποκρινόταν στην αρειανή επιφάνεια και συμπέρανε ότι η τελευταία αποτελείται από οξείδια του σιδήρου. Ωστόσο, ένας άλλος σπουδαίος πλανητικός αστρονόμος, ο Γκέραρντ Κάιπερ του Πανεπιστημίου του Σικάγου, διαφώνησε με αυτό το συμπέρασμα, πιστεύοντας ότι λεπτόκοκκα ηφαιστειογενή πετρώματα θα προσέφεραν καλύτερη εναρμόνιση με τις παρατηρήσεις. Οι επιτόπιες παρατηρήσεις απέδειξαν ότι ο Ντολφύς είχε δίκιο.
Με το διοπτρικό τηλεσκόπιο του Πικ ντυ Μιντί ο Ντολφύς μπόρεσε να διακρίνει καθαρά το 1959 επιφανειακά χαρακτηριστικά πάνω στην επιφάνεια του πλανήτη Ερμή διαστάσεων μέχρι και μόλις 300 χλμ..
Ο Ντολφύς μελέτησε επίσης την πιθανή παρουσία ατμόσφαιρας στη Σελήνη. Ο ρυθμός απώλειας στο διάστημα του όποιου αερίου (εκτός από σπάνια βαρέα στοιχεία) θα βρισκόταν στη σεληνιακή επιφάνεια είναι τόσο υψηλός, ώστε είναι αδύνατη η ύπαρξη ατμόσφαιρας. Οι Λυό και Ντολφύς απέδειξαν ότι δεν υπήρχε ανιχνεύσιμη πόλωση και έτσι επιβεβαίωσαν τη θεωρητική πρόβλεψη ότι η Σελήνη δεν έχει ατμόσφαιρα.
Το 1966 ο Ντολφύς ανακάλυψε τον Ιανό, ένα μικρό φυσικό δορυφόρο του πλανήτη Κρόνου, παρατηρώντας όταν οι δακτύλιοι, πολύ κοντά στον Ιανό, ήταν σχεδόν αόρατοι από τη Γη επειδή φαίνονταν πλαγίως. Την ίδια εποχή ίσως να παρατήρησε και τον ακόμα μικρότερο δορυφόρο Επιμηθέα, που μοιράζεται την ίδια τροχιά με τον Ιανό (πολύ κοντινή στον Κρόνο), αλλά δεν συνειδητοποίησε ότι επρόκειτο για δύο διαφορετικά σώματα: ο Ρίτσαρντ Λ. Γουώκερ πιστώνεται με αυτή την ανακάλυψη.
376
Η τρέχουσα σελίδα αφορά το έτος 376 κατά το Γρηγοριανό ημερολόγιο
Το έτος 376 (CCCLXXVI ) ήταν ένα δίσεκτο έτος που ξεκινούσε την Παρασκευή. Εκείνη την εποχή ήταν γνωστό ως το Έτος των Υπάτων Ουάλη και Αυγούστου (ή, λιγότερο γνωστό, το Έτος 1129 από Κτήσεως Κόσμου). Η ονομασία 376 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
Χρυσοβήρυλλος
Ορυκτά με τα οποία σχετίζεται, όταν απαντά σε γρανιτικούς πηγματίτες είναι ο χαλαζίας, ο μοσχοβίτης, ο αλβίτης, η βήρυλλος (με την οποία δεν πρέπει να συγχέεται λόγω ονόματος), ο τουρμαλίνης, ο κυανίτης, ο σταυρόλιθος. Στις άλλες περιπτώσεις σχετίζεται με απατίτη, φθορίτη, τουρμαλίνη, γρανάτες και αστρίους.
Εμφανίζει διδυμία κατά {110}, επαναλαμβανόμενη, η οποία έχει ως αποτέλεσμα την εμφάνιση χαρακτηριστικών "κυκλικών διδύμων". Δείγματα αυτών των διδύμων είναι αντικείμενο συλλογής από συλλέκτες ορυκτών. Η χρυσοβήρυλλος είναι ημιπολύτιμος λίθος και χρησιμοποιείται ως τέτοιος. Η πλέον περιζήτητη παραλλαγή της, ο αλεξανδρίτης, έχει την ιδιότητα να μεταβάλει το χρώμα του ανάλογα με το περιβάλλον φως: Στο φως του ήλιου εμφανίζεται σχεδόν σμαραγδόχρους, σε τεχνητό φωτισμό (από λαμπτήρες πυράκτωσης) εμφανίζεται με χρώμα ερυθροϊώδες. Το χαρακτηριστικό αυτό εμφανίζεται επίσης στον σάπφειρο, ενώ τεχνητοί σάπφειροι έχουν κάνει την εμφάνισή τους στις αγορές ως "αλεξανδρίτες". Μια άλλη παραλλαγή της χρυσοβηρύλλου με έγκλειστα σε σχήμα βελόνης δημιουργεί, κατά τη διέλευση του φωτός από τον κρύσταλλο, την εικόνα του "ματιού της γάτας". Η παραλλαγή αυτή ονομάζεται κυμοφανής (cymophane).
Η χρυσοβήρυλλος απαντά σε πολλές περιοχές του κόσμου. Αξιομνημόνευτες εμφανίσεις, λόγω μεγέθους και σχήματος κρυστάλλων είναι στη Βραζιλία - ιδιαίτερα στις περιοχές Tancredo, Itaguacu και Colatina του Espírito Santo, στη Minas Gerais και στην Bahia - στα Ουράλια όρη, στη Μαδαγασκάρη, τη Σρι Λάνκα και τη Μπούρμα. Δεν απαντά στην Ελλάδα.
Κάτι σαν Έρωτας
Το Like Someone in Love (ιαπωνικά: ライク・サムワン・イン・ラブ, Χέπμπορν: Raiku samuwan in rabu) είναι ιαπωνική-γαλλική δραματική αισθηματική ταινία του 2012, σε σκηνοθεσία και σενάριο Αμπάς Κιαροστάμι. Στην ταινία πρωταγωνιστούν οι Ριν Τακανάσι, Ταντάσι Οκούνο και Ρίο Κάσε. Πρόκειται για την τελευταία ταινία του Κιαραστάμι, που κυκλοφόρησε όσο ήταν εν ζωή. Πλοκή: Στο Τόκιο, μια νεαρή ιερόδουλη αναπτύσσει μια απροσδόκητη σχέση με έναν χήρο σε διάστημα δύο ημερών.
Πλοκή
Στο Τόκιο, η μαθήτρια κοινωνιολογίας Akiko είναι μία πόρνη πολυτελείας. Ο ζηλιάρης φίλος της, Noriaki είναι υπερβολικά ζηλιάρης, αλλά δεν γνωρίζει για τη δουλειά της.
Μια νύχτα, νοικιάστηκε από τον Takashi, έναν ηλικιωμένο πρώην καθηγητή πανεπιστημίου που ενδιαφέρεται περισσότερο για παρέα παρά για κάτι σεξουαλικό. Το πρωί μετά τη νύχτα τους, η Takashi οδηγεί την Akiko στο σχολείο για τις εξετάσεις της. Περιμένοντας στο αυτοκίνητο για αυτήν, συναντά τον Noriaki, ο οποίος υποθέτει ότι ο Τακάσι είναι ο παππούς της και ζητά άδεια να την παντρευτεί. Ο Takashi τον διαβεβαιώνει ότι δεν είναι έτοιμος για γάμο.
Μετά το τεστ του Akiko, οι τρεις κατευθύνθηκαν προς ένα βιβλιοπωλείο. Ο Noriaki διαγνώζει ένα πρόβλημα με το αυτοκίνητο και πείθει τον Takashi να το οδηγήσει στο συνεργείο που διαθέτει, όπου αντικαθιστά ένα εξάρτημα. Εκεί συναντούν έναν από τους πρώην μαθητές του Takashi. Η Akiko ανησυχεί ότι θα αποκαλύψει την αλήθεια στο Noriaki.
Ο Takashi αφήνει την Akiko στο βιβλιοπωλείο και επιστρέφει στο σπίτι. Λίγο αργότερα, λαμβάνει ένα πανικοβλημένο τηλεφώνημα από την Akiko και επιστρέφει στο βιβλιοπωλείο για να την πάρει. Το στόμα της είναι γεμάτο αίματα, αλλά δεν λέει γιατί. Ο Takashi παίρνει την Akiko στο διαμέρισμά του. Το Noriaki φτάνει εκεί, απειλώντας τους μέσω της ενδοεπικοινωνίας και χτυπώντας την πόρτα. Ο Takashi κοιτάζει έξω από το παράθυρό του για να δει τι κάνει ο Noriaki. Ένα αντικείμενο ρίχνεται μέσα από το παράθυρο και ο Takashi πέφτει στο πάτωμα.
Εξωτερικοί σύνδεσμοι
Κατηγορία:Ταινίες του 2012 Κατηγορία:Ιαπωνόφωνες ταινίες Κατηγορία:Ιαπωνικές ταινίες Κατηγορία:Ιαπωνικές δραματικές ταινίες Κατηγορία:Γαλλικές ταινίες Κατηγορία:Γαλλικές δραματικές ταινίες Κατηγορία:Ταινίες που αφορούν την ενδοοικογενειακή βία Κατηγορία:Ταινίες σχετικά με την πορνεία Κατηγορία:Ταινίες γυρισμένες στην Ιαπωνία
BBC Records
Το BBC Records ήταν ένα τμήμα του BBC, που ιδρύθηκε το 1967 για την εκμετάλλευση των ηχητικών αρχείων του BBC, για εκπαιδευτικούς και εμπορικούς σκοπούς. Έχει γίνει γνωστή με τις επιπλέον επωνυμίες BBC Radio Enterprises (1967-1970), BBC Records (1970-1972) και BBC Records & Tapes (1972-1989).
Από τη δεκαετία του 1990 η χορήγηση αδειών και η εμπορία της καταγεγραμμένης παραγωγής του BBC αποτελεί ευθύνη του BBC Worldwide (νυν BBC Studios), το οποίο επιτρέπει επίσης τη χρήση του λογότυπου του BBC σε εμπορικές εγγραφές.
Παραπομπές
Κατηγορία:British Broadcasting Corporation Κατηγορία:Επιχειρήσεις του Ηνωμένου Βασιλείου
Chevrolet Caprice
Το Chevrolet Caprice ήταν ένα τεράστιων διαστάσεων ημι-πολυτελές αυτοκίνητο της κατηγορίας F, που παρήχθη από την αμερικανική αυτοκινητοβιομηχανία Chevrolet, από το 1966 έως τον Δεκέμβριο του 1996, σε 4 διαδοχικές γενιές. Η ονομασία Caprice, ωστόσο, είχε πρωτοεισαχθεί το 1965 στο Chevrolet Impala, ως μια κορυφαία 4-πορτη σεντάν εκδοχή του, και από το 1966 έγινε ένα αυτόνομο μοντέλο, παίρνοντας τον ρόλο της νέας ναυαρχίδας της Chevrolet. Ειδικότερα η δεύτερη γενιά του Caprice, που κατασκευάστηκε μεταξύ του 1970 και του 1976, υπήρξε το μεγαλύτερο σε διαστάσεις σεντάν μοντέλο στην ιστορία της Chevrolet, με συνολικό μήκος πάνω από τα 5,5 μέτρα ή και πάνω από τα 5,6 μέτρα, αναλόγως με την εκδοχή.
Παραδοσιακά, το Chevrolet Caprice, και ιδίως στην τρίτη (1977 - 1990) και στην τέταρτη (κυκλοφόρησε τον Απρίλιο του 1990 και παρήχθη έως τον Δεκέμβριο του 1996) γενιά του, υπήρξε ιδιαίτερα δημοφιλές στην αμερικανική Αστυνομία και ως ταξί, ενώ μεταξύ του 2011 και του 2017 μια νέα γενιά του επανήλθε αποκλειστικά για χρήση στην αμερικανική Αστυνομία (δείτε τη σχετική παράγραφο), όχι όμως και ως ταξί.
Νεότερο αστυνομικό μοντέλο
thumb|left|Chevrolet Caprice PPV στη [[Βαλτιμόρη, Μέριλαντ, ΗΠΑ, το 2016.]]
Μεταξύ του 2011 και του 2017, η Chevrolet επανέφερε και στις ΗΠΑ την ονομασία Caprice σε ένα νέο πισωκίνητο μεγάλων διαστάσεων αστυνομικό μοντέλο, υπό την επίσημη ονομασία Chevrolet Caprice PPV, που εισαγόταν από την Αυστραλία και ήταν παράλληλη έκδοση του Holden Caprice, με το σήμα της Chevrolet και αριστεροτίμονο.
Τελικώς όμως, όλα αυτά τα μοντέλα διακόπηκαν το 2017, λόγω του ότι η Holden σταμάτησε οριστικά να κατασκευάζει αυτοκίνητα τον Οκτώβριο του 2017 και συνέχισε αποκλειστικά ως εισαγωγέας έτοιμων αυτοκινήτων, που τα πουλάει ως δεξιοτίμονα και με το εμπορικό σήμα Holden.
Παραπομπές
Caprice Κατηγορία:Αμερικανικά αυτοκίνητα
Νινύας
Στην ελληνική μυθολογία με το όνομα Νινύας είναι γνωστός ο γιος του Νίνου και της Σεμιράμιδος. Ο Νίνυας υποτίθεται ότι διαδέχθηκε τον πατέρα του στον θρόνο της Ασσυρίας, αλλά δεν αναφέρεται από κάποια ασσυροβαβυλωνιακή πηγή, πράγμα που τον ταξινομεί ως πλάσμα των ελληνικών μύθων που αφορούν τους αρχαίους λαούς της Μεσοποταμίας.
Εξωτερικοί σύνδεσμοι
Κατηγορία:Μυθικοί βασιλείς της Ασσυρίας
Κάρτα δικτύου
Η κάρτα δικτύου (ή ελεγκτής διασύνδεσης δικτύου αγγλ. network interface controller (NIC)) αποτελεί ένα στοιχείο του υλικού που συνδέει έναν υπολογιστή σε ένα δίκτυο υπολογιστών.
Αν και αρχικά οι κάρτες δικτύου υλοποιούνταν σαν κάρτες επέκτασης που τοποθετούνταν σε κάποια κενή θέση του δίαυλου ενός υπολογιστή, λόγω της διάδοσης και του χαμηλού κόστους του προτύπου Ethernet, οι περισσότεροι υπολογιστές σήμερα περιλαμβάνουν μια κάρτα δικτύου στη μητρική κάρτα τους.
Σκοπός
Η κάρτα δικτύου επιτρέπει την επικοινωνία μεταξύ υπολογιστών μέσω ενός δικτύου υπολογιστών. Αποτελεί τόσο επίπεδο 1 του OSI (φυσικό επίπεδο), όσο και επίπεδο 2 (επίπεδο ζεύξης δεδομένων, βλ. μοντέλο OSI), μιας και παρέχει πρόσβαση στο φυσικό μέσο δικτύωσης αλλά και ένα σύστημα διευθυνσιοδότησης χαμηλού επιπέδου μέσω της χρήσης των διευθύνσεων MAC. Η σύνδεση μεταξύ των χρηστών μπορεί να γίνεται είτε με καλώδια, είτε ασύρματα.
Το πρότυπο Ethernet
Κάθε κάρτα δικτύου Ethernet έχει ένα μοναδικό σειριακό αριθμό από 48-bits που ονομάζεται η διεύθυνση MAC της και ο οποίος είναι αποθηκευμένος σε μνήμη μόνο για ανάγνωση (ROM) πάνω στην κάρτα. Κάθε υπολογιστής πρέπει να έχει μια κάρτα με μια μοναδική διεύθυνση MAC. Κανονικά δύο κάρτες δε θα έπρεπε να έχουν την ίδια διεύθυνση, γιατί οι κατασκευαστές τους αγοράζουν συνεχόμενα μπλοκ από διευθύνεις από το Institute of Electrical and Electronics Engineers (IEEE) και δίνουν μοναδική διεύθυνση σε κάθε κάρτα όταν αυτή κατασκευάζεται.
thumb|right|250px|Κάρτα δικτύου Madge 4/16Mbps TokenRing για δίαυλο ISA right|thumb|Ethernet 10Base-5/2 για δίαυλο ISA
Αν και οι κάρτες δικτύου παλιά ήταν κάρτες επέκτασης που τοποθετούνταν εκ των υστέρων στο δίαυλο του υπολογιστή, σήμερα όλοι οι νεότεροι υπολογιστές έχουν μια κάρτα δικτύου ενσωματωμένη στη μητρική τους. Συνήθως το τσίπσετ της μητρικής έχει δυνατότητες Ethernet ή υπάρχει ένα φτηνό εξειδικευμένο τσιπ Ethernet, που συνδέεται μεσω του διαύλου (π.χ. PCI ή ο νεότερος PCI Express). Δεν απαιτείται τότε ξεχωριστή κάρτα δικτύου, εκτός και αν χρειάζονται πολλαπλές διασυνδέσεις ή χρησιμοποιείται άλλου τύπου δίκτυο. Νεότερες μητρικές μπορεί να έχουν ακόμα και διπλές ενσωματωμένες κάρτες δικτύου.
Υλοποίηση
Η κάρτα υλοποιεί τα ηλεκτρονικά κυκλώματα που χρειάζονται για την επικοινωνία μέσω ενός συγκεκριμένου φυσικού στρώματος ή στρώματος σύδεσης δεδομένων, όπως το Ethernet ή ο δακτύλιος σκυτάλης. Με αυτόν τον τρόπο δημιουργείται η βάση για μια πλήρη στοίβα πρωτοκόλλων δικτύου, επιτρέποντας την επικοινωνία μεταξύ μικρών ομάδων στο ίδιο τοπικό δίκτυο υπολογιστών (LAN) και την επικοινωνία σε μεγάλες κλίμακες δικτύων με τη χρήση πρωτοκόλλων που δρομολογούνται, όπως το IP.
Υπάρχουν τέσσερις τεχνικές που χρησιμοποιούνται για τη μεταφορά δεδομένων και μια κάρτα δικτύου μπορεί να χρησιμοποιεί μια ή περισσότερες από αυτές.
Μια κάρτα δικτύου συνήθως έχει μια υποδοχή RJ45 (συνεστραμμένου ζεύγους, twisted pair), BNC, ή AUI για τη σύνδεση του καλωδίου δικτύου, και μερικές διόδους εκπομπής φωτός (LEDs) που πληροφορούν το χρήστη για τη δραστηριότητα στο δίκτυο και τη μετάδοση δεδομένων. Οι κάρτες δικτύου συνήθως είναι διαθέσιμες σε ταχύτητες των 10/100/1000 Mbit/s. Αυτό σημαίνει ότι μπορούν να υποστηρίξουν θεωρητικά ένα μέγιστο ρυθμό μεταφοράς των 10, 100 ή 1000 Megabits ανά δευτερόλεπτο.
Αν και ο όρος 'κάρτα' είναι ο πιο συχνός, υπάρχουν περιπτώσεις που ο ελεγκτής διασύνδεσης δικτύου δεν έχει τη μορφή κάρτας αλλά μπορεί να είναι στοιχείο της μητρικής κάρτας ενός υπολογιστή, ενός δρομολογητή, μιας κάρτας επέκτασης, μιας διασύνδεσης εκτυπωτή ή μιας συσκευής USB.
Εξωτερικοί σύνδεσμοι
Κατηγορία:Δίκτυα υπολογιστών Κατηγορία:Υλικό δικτύωσης
Θωμάς Β΄ του Σαλούτσο
O Θωμάς Β΄, (Ιταλική γλώσσα : Thomas II, 1304 - 18 Αυγούστου 1357) από τον Οίκο των Αλεράμιτσι-ντελ Βάστο ήταν 6ος μαρκήσιος τού Σαλούτσο (1336 - 1357).
Βιογραφία
Ήταν ο μόνος γιος τού Φρειδερίκου Α΄ μαρκησίου τού Σαλούτσο και της πρώτης συζύγου του Μαργαρίτας ντε Λα Τουρ ντυ Παν, κόρης τού Ουμβέρτου Α΄ κόμη τού Βιενουά. Ο πατέρας του από 2ο γάμο είχε γιο τον Μαμφρέδο Ε΄.
Ο θείος του Μαμφρέδος Ε΄ είχε προσπαθήσει να σφετεριστεί τη μαρκιωνία από τον μεγαλύτερο αδελφό Φρειδερίκο Α΄, αλλά αναγκάστηκε να την εγκαταλείψει. Όταν το 1336 απεβίωσε ο Φρειδερίκος Α΄, τον διαδέχθηκε ο Θωμάς Β΄, αλλά ο Μαμφρέδος Ε΄ διεκδίκησε πάλι τη μαρκιωνία. Ο Θωμάς Β΄ νυμφεύτηκε μία των Βισκόντι και ήταν με τους Γιβελλίνους (του βασιλιά της Γερμανίας), ενώ ο Μαμφρέδος Ε΄ ήταν με τους Γουέλφους (τού πάπα) και την υποστήριξη τού Ροβέρτου των Καπετιδών-Ανζού της Νάπολης, έτσι ο πόλεμος έγινε μέρος της ευρύτερης διένεξης. Ο Ροβέρτος, για να μειώσει τη δύναμη των Γιβελλίνων (και των Βισκόντι) στον βορρά, προωθήθηκε στο Σαλούτσο και το πολιόρκησε. Όταν το κατέλαβε, ο στρατός του το λεηλάτησε, βάζοντας φωτιά στην πόλη· φυλάκισε τον Θωμά Β΄ και ζήτησε λύτρα για να τον ελευθερώσει. Όλα τα δραματικά γεγονότα καταγράφτηκαν από τον Σίλβιο Πέλλικο. Όταν ο Ροβέρτος ηττήθηκε στη μάχη τού Γκαμενάριο, οι Βισκόντι τού Μιλάνου τον ανάγκασαν να εγκαταλείψει το Σαλούτσο το 1342.